Jelgavā, 2024.gada \_\_\_\_\_\_\_\_ (prot. Nr.\_\_, \_\_p.)

**JELGAVAS VALSTSPILSĒTAS PAŠVALDĪBAS 2024. GADA \_\_\_.NOVEMBRA SAISTOŠIE NOTEIKUMI Nr.\_\_\_**

**“GROZĪJUMS JELGAVAS VALSTSPILSĒTAS PAŠVALDĪBAS 2024.GADA 23.MAIJA SAISTOŠAJOS NOTEIKUMOS NR.24-16 “ATVIEGLOJUMU PIEŠĶIRŠANA NEKUSTAMĀ ĪPAŠUMA NODOKĻA MAKSĀTĀJIEM JELGAVAS VALSTSPILSĒTĀ”” IZDOŠANA**

*Izdoti saskaņā ar likuma*

*“Par nekustamā īpašuma nodokli”*

*5.panta 1.1 un trešo daļu*

Izdarīt Jelgavas valstspilsētas pašvaldības 2024. gada 23. maija saistošajos noteikumos Nr.24-16 “Atvieglojumu piešķiršana nekustamā īpašuma nodokļa maksātājiem Jelgavas valstspilsētā” (Latvijas Vēstnesis, 2024, 122 nr.) grozījumu, izsakot IV. nodaļu šādā redakcijā:

“IV. *De minimis* atbalsta saņemšanas nosacījumi

14. *De minimis* atbalsta piešķiršana un uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību.

15. Pašvaldības piemērotais atvieglojums nekustamā īpašuma nodoklim personām – saimnieciskās darbības veicējiem, kuras izmanto konkrēto nekustamo īpašumu saimnieciskās darbības veikšanai, ir kvalificējams kā *de minimis* atbalsts, kas tiek piešķirts saskaņā ar Eiropas komisijas 2023. gada 13. decembra Regulu (ES) Nr.2023/2831 par Līguma par Eiropas Savienības darbību [107.](https://likumi.lv/ta/id/347315#p107)un [108. panta](https://likumi.lv/ta/id/347315#p108) piemērošanu *de minimis* atbalstam (Eiropas Savienības Oficiālais Vēstnesis, 2023. gada 15. decembris, L sērija) (turpmāk – Regula Nr. 2023/2831), kurā iekļauti nosacījumi *de minimis* atbalsta piešķiršanai.

16. *De minimis* atbalstu saskaņā ar Regulu Nr.2023/2831 piešķir, ievērojot Regulas Nr.2023/2831 1.panta 1.punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Regulas Nr.2023/2831 1.panta 2.punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šiem saistošajiem noteikumiem.

17. Persona, kas ir saimnieciskās darbības veicējs, iesniedzot 7.punktā minēto iesniegumu, *De minimis* atbalsta uzskaites sistēmā sagatavo un apstiprina Ministru kabineta 2018. gada 21. novembra noteikumu Nr. 715 “*De minimis* atbalsta uzskaites un piešķiršanas kārtība” 20.punktā minēto informāciju un iesniegumam pievieno sistēmā sagatavotās veidlapas izdruku vai norāda sistēmā izveidotās un apstiprinātās veidlapas identifikācijas numuru.

18. Finanšu departaments veic atbalsta pretendenta izvērtēšanu atbilstoši Regulas Nr.2023/2831 nosacījumiem uz atbalsta piešķiršanas brīdi.

19. Piešķirot *de minimis* atbalstu, Finanšu departaments pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Regulas Nr.2023/2831 3.panta 2.punktā noteikto maksimālo *de minimis* atbalsta apmēru.

20. Viens vienots uzņēmums ir uzņēmums, kas atbilst Regulas Nr.2023/2831 2. panta 2. punktā noteiktajai “viena vienota uzņēmuma” definīcijai.

21. Saistošo noteikumu ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst apvienot (kumulēt) ar komercdarbības atbalstu citu atbalsta programmu vai *ad hoc* atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.

22. *De minimis* atbalstu uzskata par piešķirtu ar dienu, kad pieņemts lēmums par nekustamā īpašuma nodokļa atvieglojuma kā *de minimis* atbalsta piešķiršanu.

23. Pašvaldība uzglabā visus ar *de minimis* saistītos datus 10 (desmit) gadus, sākot no dienas, kurā saskaņā ar šajos noteikumos noteikto piešķirts pēdējais individuālais atbalsts, atbilstoši Regulas Nr.2023/2831 6. panta 3. un 6. panta 7. punktam.

24. *De minimis* atbalsta saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas atbilstoši Regulas Nr.2023/2831 6.panta 3. un 7.punktam.

25. Ja tiek pārkāpti Regulas Nr.2023/2831 nosacījumi, *de minimis* atbalsta saņēmējam ir pienākums atmaksāt pašvaldībai šo saistošo noteikumu ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

26. *De minimis* atbalstu šo saistošo noteikumu ietvaros piešķir, ievērojot Regulas Nr.2023/2831 7.panta 3.punktā un 8.pantā minēto spēkā esamības termiņu, līdz 2031.gada 30.jūnijam.”.

Jelgavas valstspilsētas pašvaldības domes priekšsēdētājs A.Rāviņš